Diari Oficial de la Generalitat Valenciana


Sumari del DOGV 6070, del 03-08-2009 (2009/9015)

RESOLUCIÓ de 22 de juliol de 2009 de la directora general d'Avaluació, Innovació i Qualitat Educativa i de la Formació Professional per la que s'autoritzen els projectes dels centres incorporats al programa experimental i d'innovació educativa per a fomentar l'enriquiment curricular general i l'atenció a l'alumnat amb altes capacitats durant el curs 2009-2010.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6070

Data del DOGV
:   03-08-2009

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2009/9015


Data del document
:   22-07-2009

Organisme emissor
:   Conselleria d'Educació

Tipus de document
:   Resolució

Descriptors 

:   * Alacant
    * Paterna
    * València
    * Vila-real
    * Aspe
    * Villar del Arzobispo
    * Bicorp
    * San Antonio de Benagéber
    * Castelló de la Plana
    * Elx
    * Sagunt
    * Oliva
    * Alcàsser
    * Elda
    * Alzira
    * ensenyament públic
    * educació preescolar
    * nova pedagogia
    * ensenyament primari
    * ensenyament secundari
    * política educativa
    * programa d'ensenyament
    * centre d'ensenyament
    * alumne

RESOLUCIÓ de 22 de juliol de 2009 de la directora general d'Avaluació, Innovació i Qualitat Educativa i de la Formació Professional per la que s'autoritzen els projectes dels centres incorporats al programa experimental i d'innovació educativa per a fomentar l'enriquiment curricular general i l'atenció a l'alumnat amb altes capacitats durant el curs 2009-2010. [2009/9015]  
Per la resolució de 22 de maig de 2009, de la directora general d'Avaluació, Innovació i Qualitat Educativa i de la Formació Professional (DOCV núm. 6026 de 02.06.2009) es convoca i regula el procés de selecció dels centres educatius que s'incorporaran al centres programa experimental i d'innovació educativa per a fomentar l'enriquiment curricular general de l'alumnat i l'atenció a l'alumnat amb altes capacitats durant el curs 2009-2010. El present programa experimental s'inscriu en el marc del Conveni subscrit entre la Generalitat Valenciana i el Ministeri d'Educació, Política Social i Esport per al Desplegament de La Llei Orgànica, 2/2006, de 3 de maig d'Educació.  
El programa pretén millorar el desenrotllament de les competències bàsiques, fomentant l'enriquiment curricular de l'alumnat en general i l'atenció de l'alumnat amb altes capacitats, a fi d'elevar l'èxit escolar en els centres participants, avaluar els resultats obtinguts i generar bones pràctiques per a la seua posterior difusió i regulació.  
Una vegada valorats els projectes per la comissió establida a este efecte i atenent a l'informe elevat a la directora general d'Avaluació, Innovació i Qualitat Educativa i de la Formació Professional, es fa necessària l'aprovació definitiva d'estos projectes, així com algunes mesures de coordinació i suport als centres.   
Per tot això i en virtut de les competències que li atribuïx el Decret 118/2007, de 27 de juliol, del Consell, pel qual s'aprova el reglament orgànic i funcional de la Conselleria d'Educació, i l'Orde de 29 de febrer de 2008, de la Conselleria d'Educació, de desplegament del reglament orgànic i funcional del citat departament, esta Direcció General d'Avaluació, Innovació, Qualitat Educativa i de la Formació Professional, resol:  
Primer. Autorització projectes  
Autoritzar, durant el curs 2009-2010, la posada en funcionament dels projectes integrats en el programa experimental i d'innovació per a fomentar l'enriquiment curricular general de l'alumnat i l'atenció a l'alumnat amb altes capacitats, així com les ajudes econòmiques i recursos humans complementaris corresponents per a dur-los a terme, en els centres educatius que s'especifiquen en l'annex.  
Segon. Realització projectes  
Els centres autoritzats realitzaran els projectes aprovats en aquesta resolució, segons els objectius, criteris organitzatius, metodològics i didàctics arreplegats en la Resolució de 22 de maig de 2009 (DOCV núm. 6026 de 02.06.2009)  
Tercer. Avaluació  
1. La comissió de valoració, seguiment i avaluació dels projectes constituïda segons la Resolució de 22 de maig de 2009, realitzarà el seguiment de la implantació dels projectes en els centres, a través dels procediments que considere més adequats.   
2. La comissió podrà proposar de forma justificada a la directora general d'Avaluació, Innovació i Qualitat Educativa i de la Formació Professional la revocació de participació en el present programa, per incompliment de les bases de la resolució de convocatòria del programa o del projecte presentat por part dels centres.   
3. Al finalitzar el curs 2009-2010 la comissió de valoració, seguiment i avaluació realitzarà una avaluació final dels projectes i del programa en general, emetent un informe a este efecte a la directora general d'Avaluació, Innovació i Qualitat Educativa i de la Formació Professional.  
4. Els centres remetran, a Inspecció Educativa i a la Direcció General d'Avaluació, Innovació, Qualitat Educativa i de la Formació Professional, abans del dia 30 de juny de 2010, tant un informe final el model del qual els serà proporcionat per la comissió, com una memòria d'una amplitud màxima de 20 pàgines en grandària DIN A4, en lletra arial o semblant, grandària 12 i a doble espai, podent incorporar els annexos que es consideren necessaris. Esta memòria es desenrotllarà segons el guió següent, ja establit en la Resolució de 22 de maig de 2009:  
- Els objectius perseguits i aconseguits.   
- L'organització i coordinació del programa en els centres.  
- L'adequació de les infrastructures.  
- L'adequació de les programacions o projectes, de la metodologia seguida, dels materials utilitzats, de les activitats programades i realitzades.  
- Les activitats extraescolars, de socialització bàsica i de cooperació.  
- La valoració de l'utilització dels recursos econòmics i humans.  
- Altres. A criteri dels centres.  
Quart. Inspecció  
La Inspecció d'Educació supervisarà, dins de les seues competències, el funcionament correcte d'estos projectes. Per a això, la comissió de valoració, seguiment i avaluació remetrà una còpia dels projectes aprovats a les direccions territorials d'Educació corresponents.  
Quint. Finançament  
La Conselleria d'Educació, a través de la Direcció General d'Avaluació, Innovació, Qualitat Educativa i de la Formació Professional, ingressarà a cada centre la quantitat detallada en l'annex per a dur a terme els projectes aprovats durant el curs 2009- 2010. Estes quantitats aniran a càrrec de l'aplicació pressupostària 12.35.035I.098 corresponent a l'aportació del Ministeri d'Educació, Política Social i Esport i de l'aplicació pressupostària 81.66.99.787.28.8 corresponent a la Generalitat Valenciana, per un import global màxim de 150.000 euros.  
Sext. Certificació  
Tant al coordinador del programa com al professorat participant se li reconeixeran un total de 50 crèdits, atés que este programa d'innovació educativa s'ajusta a allò que s'ha preceptuat en l'article quinze de l'orde de 9 de juny de 1994 que regula la convocatòria, reconeixement, certificació i registre de les activitats de formació permanent del professorat (DOGV de 17.08.1994), tal com assenyala l'article sèptim de l'orde de 10 de juny de 1994 per la que es regula l'acreditació i valoració de les activitats de formació permanent i altres activitats per a la millora de la qualitat de l'ensenyança, a este efecte del complement retributiu associat a formació.   
La present Resolució produirà efecte l'endemà de la seua publicació en el Diari Oficial de la Comunitat Valenciana.   
Contra la present Resolució, que no esgota la via administrativa, es podrà interposar recurs d'alçada davant de la Secretaria Autonòmica d'Educació en el termini d'un mes a comptar de l'endemà a la seua publicació. Tot això de conformitat amb el que disposen els articles 107, 114 i 115 de la Llei 30/1992 del Règim Jurídic de les Administracions Públiques i del Procediment Administratiu Comú.  
València, 22 de juliol de 2009.- La directora general d'Avaluació, Innovació i Qualitat Educativa ide la Formació Professional: Auxiliadora Hernández Miñana.  
ANNEX / ANEXO  
Relació de projectes seleccionats i no seleccionats i relació dels recursos humans i   
econòmics complementaris corresponents als centres seleccionats  
Relación de proyectos seleccionados y no seleccionados y relación de recursos humanos y   
económicos complementarios correspondientes a los centros seleccionados.  
1. Projectes seleccionats, recursos humans i econòmics complementaris corresponents /   
Proyectos seleccionados, recursos humanos y económicos complementarios correspondientes:  
  
2. Projectes no seleccionats / Proyectos no seleccionados:  
